JKW-KABAB-18-TSHA-009-wylie
___@#/__/pad+ma tshe'-i snying tig las/__tshe yum tsaN+Da lI'i dbang gi cho ga bdud rtsi'i zil thigs zhes bya ba bzhugs so//na mo gu ru be/__'chi med bde chen bdud rtsi'i bcud/__/mos pa'i snod du 'bebs pa dang*/__/lhan cig ye shes sad mdzad pa/__/bla ma dbyings kyi yum la 'dud/__/pad+ma tsaN+Da lI'i smin byed sgrub pa la sbyor ba ni/__dkyil 'khor zla gam dmar po sgo gcig gi dbus su chos 'byung bsnol ba'i lte bar lha mtshan lcags kyu tshe bum/__zur drug dang sgo gcig la thig le dmar por re bkod pa'am maN+Dal la me tog dmar po'i tshom bu brgyad de mtshungs bkod pas kyang rung ste gang ltar de'i steng khri'ur rnam bum nyer lnga'i bcud dang leb rgan mgul chings kha rgyan ldan pa/__g.yas g.yon du tshe ril tshe chang*/__mdun du tshe gtor/__rgyab tu 'ja' shel rnams dgod/__phyi mchod/__sman rag gtor ma rnams spyi ltar bsham/__tshogs dang gtor ma nyer mkho'i rigs spyi ltar 'du bya'o/__/dngos gzhi'i thog mar skyabs sems nas brtsam phrin las mthar chags su gtang zhing bdag mdun dbyer med du bsgom/__bzlas pa'i thog mar 'dzab khang dbye/__bdag mdun gnyis kar dang khyad par sgrub rdzas rnams la tshe bcud bsdu bstim gyi dmigs pa bcas bsnyen pa ci 'grub bzlas la mchod bstod dang tshe 'gugs btang*/__las bum rta sngags kyis byin brlab/__rig pa'i me tog dor la gnang ba zhu/__de nas slob ma la khrus bya/__bgegs gtor spyi ltar bsngo/__/bka' bsgo zhing mtshams bcad la srung 'khor bsgom/__sems bskyed gsal gdab/__skabs dang 'brel ba'i chos bshad ci rigs bya/__khyad par/__de'ang dal 'byor chos ldan ring du 'tsho ba'i thabs la brtson pa ni 'jig rten na don du gnyer bya'i gtso bo yin la/__de'i thabs tshul thun mong dang thun mong ma yin pa'i rnam grangs mtha' yas pa rnams kyi nang nas mchog tu gyur pa gsang sngags bla med kyi bskyed rdzogs la brten nas rdo rje'i tshe sgrub pa rnams yin cing*/__de dag gi nang nas zab pa'i phul du phyin pa rgyal ba thams cad skyed pa'i yum kun tu bzang mo nyid 'chi med ye shes kyi mkha' 'gro'i skur bstan pa dbang gi lha mo tsaN+Da lI'i bskyed rdzogs smin byed dang bcas pa'i gdams ngag shin tu zab la 'dril ba 'di ni/__/'jam mgon khri lde'i ye shes kyi rol gar gangs can mkhas grub yongs kyi gtsug gi rgyan gcig pad+ma 'od gsal mdo sngags gling pa dgung lo bco lnga bzhes pa shing pho rta lo rgyal zla ba'i nang tshe sgrub zab mo'i ljags bsnyen gnang ba'i tshes bcu'i tho rangs bzlas thun mdzad skabs/__nam mkha' nas DA ma ru'i sgra dang dri bzang gi ngad pa 'thul ba'i rkyen gyis sgrub rdzas kyi steng du 'od dmar po shin tu gsal ba zhig zhugs song ba'i klong na 'chi med man+dA ra ba nyid tshe yum tsaN+Da lI'i rnam pas yab bka' tshe dpag med hrIHgcig ma'i skor dang*/__tshe yum tsaN+Da lI'i gdams ngag rjes su bstan pa dbang bskur bcas stsal ba'i mthar shis brjod skabs me tog dmar po'i char sil mar bsnyil ba'i thugs nyams byung*/__phyir nang sgrub gzhi'i steng dbyar mo thang lta bu'i me tog dmar po kha shas dngos su yod pa'i dag snang khyad par can byung ba'i de 'phral nyid du las byang rtsa ba tsam gtan la phab ste nyams bzhes mdzad nas gsang ba'i rgyas btab/__phyis dgung lo nga dgu rab tshes sa stag lo'i dbyar thog smin grol gdams pa'i bdud rtsi thog mar bka' drin du stsal ba'i smin byed zab mo bsgrub par bgyi ba la sogs kyis mtshams sbyar nas maN+Dal 'bul du bzhug__/bla ma dang ye shes mkha' 'gro dbyer mi phyed pa la mos gus gdung shugs drag pos thal mo me tog dang bcas te gsol ba 'debs pa 'di'i rjes zlos/__dga' chen ston pa mchog gcig pu:__bla ma 'chi med tsaN+Da lIs:__bdag la brtse bas nyer dgongs nas:__ye shes tshe yi dbang bskur stsol:__lan gsum/__ces gsol ba btab pas snod du rung ba la dbang don gyi ye shes brtan cing mthar phyin pa'i slad du 'da' dka' rdo rje'i dam tshig la gnas par gdams pa dang bdud rtsi'i chu nan sbyin pa yin pas nges 'tshal/__dam chu sbyin cing snying gar rdo rje bzhag la/__'chi med dngos grub don gnyer na:__dad dang snying rjes gzhi bzung ste:__dbang don dam tshig srog bzhin srungs:__zab mo'i lam la brtson par gyis:__pany+tsa a mr-i ta u da ka Tha Tha:__rdo rje'i yal gam gnyan po las nam yang 'da' bar mi bgyid snyam pas tha tshig gi bro bor ba 'di'i rjes zlos/__sa ma ya i dan+te na ra kan:__de nas rgyud rnam par dag par bya ba'i slad du/__bla ma dang 'chi med ye shes kyi mkha' 'gro gnyis su med pa la rtsa gsum tshe'i lha tshogs nam mkha' gang ba'i 'khor dang bcas te bzhugs pa'i spyan sngar/__bdag gzhan mkha' khyab kyi yid can mtha' dag 'di nas bzung ste byang chub ma thob kyi bar du skyabs su 'gro ba dang*/__smon pa dang 'jug pa'i bsam sbyor brtan pos byang chub kyi sems rin po che rnam pa gnyis bskyed pa dang*/__gsang sngags bla med rdo rje theg pa'i sdom pa brtul zhugs dam tshig rnams tshul bzhin blangs nas legs par bsrung bar bgyi'o snyam pa'i yid kyis 'di'i rjes zlos/__ye shes mkha' 'gro skyabs kyi mchog tu bzung :__'gro ba'i don du smon 'jug sems bskyed cing :__sku gsung thugs dang mnyam sbyor gsang sngags kyi:__dam tshig sdom pa rtag tu bskyang bar bgyi:__lan gsum/__de nas dbang gi gzhi dgod pa la ye shes pa dbab pa'i don du sgo gsum gyi gnad gcun la dmigs pa 'di dag rtse gcig tu sgoms shig__/chos thams cad rang bzhin mi dmigs pa 'od gsal stong pa nyid kyi ngang las/__rang nyid gnas pa'i go sar chu skyes dmar po dang nyi ma zla ba'i dkyil 'khor steng du rig pa'i ngo bo hrIHyig dmar po 'od 'bar ba/__de yongs su gyur pa las khyed rang skad cig gis 'chi med ye shes kyi mkha' 'gro pad+ma tsaN+Da lI dmar gsal pad+ma rA ga'i mdangs 'od 'tsher ba/__spyan gsum khro zhing 'dzum la rjes su chags pa'i nyams can dbu skra sil bur grol ba/__nu ma 'bur zhing gsang ba'i chu skyes rgyas pa/__dar sna lnga'i cod pan 'phur cing stod g.yogs dang smad sham klubs pa/__rus pa dang rin po che dang me tog gi phreng bas brgyan pa/__phyag g.yas pas lcags kyu phyar zhing g.yon pas bdud rtsis gang ba'i 'chi med tshe yi bum bzang bsnams pa/__zhabs g.yas bskum g.yon brkyang ba'i gar stabs kyis 'od zer sna tshogs 'bar ba'i klong na 'gying ba'i spyi bor rigs bdag snang ba mtha' yas sprul sku'i cha lugs can/__thugs kar ye shes sems dpa' tshe dpag med longs spyod rdzogs pa/__mig tu gzugs rdo rje ma/__rna bar sgra rdo rje ma/__snar dri rdo rje ma/__lce la ro rdo rje ma/__gsang bar reg bya rdo rje ma/__snying gar chos rdo rje ma rnams dmar mo/__/phyag g.yas pa rnams kyis lcags kyu dang g.yon pa rnams kyis 'dod yon drug gi mchod sprin spro zhing cha lugs gtso mo dang mtshungs pa/__yan lag bzhi la pad+ma dbyings phyug ma dmar mo khro mo'i chas can gri gug dang thod khrag 'dzin pa/__gzhan yang sku'i gnas thams cad du rtsa gsum tshe lha rab 'byams til gyi gang bu kha phye ba ltar bzhugs pa'i gnas gsum du oM AHhU~M gis mtshan pa dang slob dpon gyi thugs ka nas lcags kyu lta bu'i 'od zer chos dbyings khyab par 'phros pas rang 'dra'i ye shes sems dpa' nam mkha' gang ba tsam du byon/__sgo gsum la sib sib thim pas rgyud byin gyis brlabs par gyur pa'i mos pa mdzod/__'bebs pa'i rdzas dang rol mo dbyangs kyis bskul la/__hrIH__ka dag dbyings las 'chi med mkha' 'gro'i tshogs:__lhun grub rig rtsal rol pas gnas 'dir gshegs:__dam tshigs ye shes gnyis su med par bzhugs:__mi 'bral byin rlobs tshe dbang dngos grub stsol:__oM AHhU~M pad+ma tsaN+Da lI A yur+dz+nyA na sarba sid+d+hi hU~M:__badz+ra A be sha ya a A/__ces brjod la dbab/__de ltar dbab pa'i ye shes pa'i byin rlabs kyi rgyun brtan par gyur pa'i mos pa mdzod/__tiSh+Tha badz+ra/__rgya gram mgor bzhag__/de nas tshe 'gugs pa'i slad du dmigs pa 'di ltar du mdzod/__mos gus kyi stobs dang gdung shugs kyis thugs dam bskul bas gtso mo'i thugs ka nas 'od zer 'phros/__'khor gyi rdo rje'i lha mo rnams la phog__/de dag las sprul pa yang sprul nyi zer gyi rdul lta bu 'phros/__khyed rang gi bla tshe srog dbugs gdon bgegs kyis brkus 'phrog chad nyams yar ba thams cad dang/__snod kyi 'jig rten 'byung ba bzhi'i bcud dang dwangs ma/__bcud kyi sems can lha klu mi'i tshe bsod dpal 'byor/__rtsa gsum rgyal ba sras dang bcas pa rnams kyi mkhyen brtse nus pa'i byin rlabs thams cad bdud rtsi'i rgyun dang 'ja' 'od zer thig gi rnam par bsdus te ba spu'i bu ga nas zhugs/__lus kyi nang thams cad gang bar gyur pa'i mos pa mdzod/__mda' dar g.yab la/__hrIH__rang snang rnam dag dbyings kyi dkyil 'khor nas:__ye shes mkha' 'gro pad+ma tsaN+Da lI:__gang 'dul las mdzad rdo rje'i lha mo drug:__gtso 'khor sprul par bcas pa dbyings nas bzhengs:__bdag cag bla tshe chad nyams yar ba khug:__sa chu me rlung nam mkha'i dwangs bcud khug:__'khor 'das tshe dang bsod nams ye shes khug:__srog tshe chad pa chos nyid bden pas mthud:__'tsho khams nyams pa bdud rtsi'i bcud kyis gsos:__bla tshe yar ba pad+ma'i lcags kyus khug:__sgrub pa'i rdzas la brtan g.yo'i dwangs ma stims:__rnal 'byor sgo gsum 'chi med dbang mchog skur:__tshe dang ye shes dngos grub deng 'dir stsol:__oM AHhU~M pad+ma tsaN+Da lI A yur+dz+nyA na sarba sid+d+hi hU~M:__tshe b+h+rU~M hrIHdzaHA yur+dz+nyA na g.yu tshe b+h+rU~M nr-i dzaHsarba sid+d+hi pha la hU~M:__dbang dngos la rnam grangs lnga yod pa las dang po bum pa'i dbang bskur ba la/__slob dpon gyi thugs ka nas spros pa'i 'od zer gyis dbang gi lha rgyal ba sras dang bcas pa spyan drangs pa rnams dang slob dpon lhan cig pas rin po che'i bum pa 'chi med bdud rtsi'i rgyun gyis gang ba spyi bo nas gtor zhing blugs pa'i cho ga stsol bar mos shig__/rnam bum thogs la/__hrIH__bkra shis bum pa spros bral chos sku zlum:__nang bcud gzugs sku mkha' 'gro'i dkyil 'khor shar:__'od zhu 'chi med bdud rtsis dbang bskur bas:__bum pa sku yi dbang mchog thob par shog:__oM AHhU~M pad+ma tsaN+Da lI A yur+dz+nyA na sarba sid+d+hi hU~M:__kA ya a b+hi Shiny+tsa oM:__bum pa mgor bzhag cing bum chu sbyin/__des sku bum pa'i dbang thob/__lus kyi sdig sgrib nad gdon thams cad zhi/__snang stong lha sku bsgom pa la dbang*/__sku rdo rje sprul pa'i sku thob pa'i skal ba can du byas pa yin no/__/gnyis pa gsang ba'i dbang bskur ba la/__bla ma tshe bdag tsaN+Da lI rang 'od kyi yab tshe dpag med dang mnyam par sbyor ba'i dkar dmar lhag pa'i byang chub kyi sems thod pa'i bdud rtsi dang ro gcig tu sbyar ba lce la bzhag pas rtsa khams thams cad bde ba chen pos khyab par mos shig__/thod pa'i bdud rtsi sbyin la/__hrIH__bla ma 'chi med ye shes tsaN+Da lI:__pad+ma tshe dpag med dang mnyam sbyor ba'i:__snying po byang chub sems kyi dbang bskur bas:__gsang ba gsung gi dbang mchog thob par shog:__oM AHhU~M pad+ma tsaN+Da lI A yur+dz+nyA na sarba sid+d+hi hU~M:__wA ka a b+hi Shiny+tsa AH__des gsung gsang ba'i dbang thob/__ngag gi sdig sgrib nad gdon zhi/__grags stong rdo rje'i bzlas pa la dbang*/__gsung rdo rje longs sku thob pa'i skal ba can du byas pa yin no/__/gsum pa sher ye'i dbang bskur ba la/__'khor 'das brtan g.yo'i dwangs bcud thig le'i gzugs su 'khyil ba 'ch-i med tshe'i ril bu mgrin par myangs bas mchog tu mi 'gyur ba lhan cig skyes dga'i ye shes mngon du byas par mos shig__/tshe ril sbyin la/__hrIH__srid zhi'i dwangs ma mi 'gyur thig le'i gzugs:__bcud len tshe yi ril bu 'di byin pas:__rtsa rlung thig le dga' bzhi'i nus stobs 'bar:__bde chen thugs kyi dbang mchog thob par shog:__oM AHhU~M pad+ma tsaN+Da lI A yur+dz+nyA na sarba sid+d+hi hU~M:__tsit+ta a b+hi Shiny+tsa hU~M:__des thugs bde chen gyi dbang thob/__yid kyi sdig sgrib nad gdon zhi/__bde stong rtsol bcas kyi lam bsgom pa la dbang*/___thugs rdo rje chos sku thob pa'i skal ba can tu byas par mos shig__/bzhi pa rig pa rtsal gyi dbang bskur ba la/__shel dang 'ja' tshon gyi brdas mtshon te nang dbyings ka dag gting gsal shel gong lta bu las phyir gsal lhun grub kyi snang ba 'ja' tshon lta bur shar yang rkyen gyis snang ba tsam las gdod nas gzhi las ma g.yos pa rang grol cog bzhag chen po'i dgongs par la bzla bar gyis shig__/'ja' shel gyi brda bstan la/__hrIH__sems nyid ngo bo ka dag shel lta bu:__lhun grub rol pa 'ja' zer bzhin du shar:__dbyer med gnyug ma don gyi dbang bskur bas:__rig rtsal ye shes dbang mchog thob par shog:__oM AHhU~M pad+ma tsaN+Da lI A yur+dz+nyA na sarba sid+d+hi hU~M:__dz+nyA na a b+hi Shiny+tsa a AH__des rig rtsal ye shes kyi dbang thob/__sgo gsum cha snyoms kyi sdig sgrib nad gdon zhi/__rig stong rtsol med kyi lam bsgom pa la dbang*/__ye shes rdo rje ngo bo nyid sku thob pa'i skal ba can du byas par mos shig__/lnga pa mtha' rten gtor ma'i dbang bskur ba la/__gtor snod zla gam dbang gi gzhal yas khang du gtor ma tshe bdag tsaN+Da lI gtso 'khor rig 'dzin brgyud pa'i bla ma rtsa gsum tshe'i lha tshogs rnams mngon sum bzhin tu bzhugs pa khyed rang gi spyi bor spyan drangs shing thugs dam bskul bas/__sku gsung thugs ye shes rdo rje'i byin chen phab/__'chi med tshe dang ye shes kyi dngos grub stsol/__skye 'chi gzhom gzhig dang bral ba dbyings phyug tshe bdag gtso 'khor dang gnyis med du gyur par mos shig__/tshe gtor mgor bzhag la/__hrIH__chos sku'i bdag nyid bcom ldan snang mtha' yas:__lnga ldan longs sku mgon po tshe dpag med:__sprul sku 'chi med lha mo tsaN+Da lI:__sku gsum dbyer med pad+ma saM b+ha ba:__dbyings phyug tshe yi bdag nyid man+d+hA ra:__rje 'bangs grogs gsum gnubs chen nam snying sogs:__'chi med grub pa'i rig 'dzin mkha' 'gro'i tshogs:__thugs dam bskul lo thugs rje'i gzi byin skyed:__skal ldan slob ma rigs kyi bu rnams kyi:__bla tshe chad nyams yar ba deng 'dir khug:__bar chad tshe 'phrang 'od gsal dbyings su sol:__'khor 'das dwangs bcud snying dbus thig ler stims:__gzhon nu bum sku skye 'chi bral ba'i klong :__tshe dang ye shes mchog thun dngos grub stsol:__oM AHhU~M pad+ma tsaN+Da lI A yur+dz+nyA na sarba sid+d+hi hU~M:__sarba sid+d+hi a b+hi Shiny+tsa hrI:__gtor ma'i lha 'od du zhu nas khyed rang rnams la thim par mos/__de ltar 'chi med tshe'i dbang bskur bas lus kyi nang thams cad tshe'i bcud kyis gang ba'i dwangs ma thams cad 'ub kyis 'dus nas snying dbus mi shigs pa'i thig le hrIHyig la thim/__de'ang gdod nas skye 'chi gzhom gzhig dang bral ba gnyug ma 'od gsal chen po'i klong du rgyas btab par mos shig__rdo rje snying gar bzhag la/__aH__'khor 'das tshe yi dwangs ma kun:__mi shigs thig le hrIHla thim:__de yang brjod bral ka dag klong :__skye 'chi med par rgyas gdab bo:__hrIHb+h+rU~M A yur dz+nyA na a AH____rgyal bas byin gyis brlabs pa'i bkra shis pa'i rdzas rnams mdun tu bdar te mnga' gsol bar mos shig__/ces tshigs bcad rgyas bsdus gang rung gis rdzas brgyad sbyin/__shis pa brjod la/__me tog 'thor/__de dag gis pad+ma tshe'i snying thig las 'chi med mkha' 'gro tsaN+Da lI'i smin byed grub ste/__gzhung las/__de ltar zab mo'i dbang bskur mchog:__'dis ni lam gyi snod du 'gyur:__dus min 'chi ba'i 'jigs pa zhi:__tshe dang bsod nams ye shes rgyas:__mthar thug 'chi med sku 'grub phyir:__skal ldan rnams kyis gces par zungs:__zhes gdams par mdzad pa la nges shes drag pos 'di nyid g.yar dam du 'chang bas mtshon spyi dang bye brag gi dam tshig rnams tshul bzhin du bsrung ba'i blos 'di'i rjes zlos/__gtso bos ji ltar sogs/__rjes dam tshig khas blang*/__gtang rag maN+Dal/__lus 'bul/__dge bsngo spyi ltar bya/__slob dpon gyis srung ma'i gtor 'bul/__tshogs mchod nas shis brjod par rjes kyi rim pa las gzhung ltar byas pas grub bo/__/bde klong 'khyil ba yum gyi mkhar/__/zag med ye shes rdo rjer smin/__/rtag pa dam par byang chub pa'i/__/go 'phang kun la stsol nus shog__/ces pa'ang gter chen bla ma chos kyi rgyal po'i zhal snga nas smin grol bdud rtsi'i bcud mchog thog mar stsal zhing bka'i gnang ba thob pa la brten/__'du gsum pa pad+ma gar dbang blo gros mtha' yas kyis tsA 'dra rin chen brag gi sgrub gnas su spel ba dge legs 'phel/__slar phun tshogs rnam rgyal pas sogs khongs phyung ba'o//____________________________________